கேள்வி: பிரேம் குமார் - தொழில் பற்றி தகவல் சொல்.
பதில்: கைலாசம் பாலசந்தர் தயாரித்து, சமுத்திரக்கனி இயக்கிய ''அண்ணி'' என்ற தொலைக்காட்சித் தொடரில் பிரேம் நடிகராக அறிமுகமானார். மு. கருணாநிதி ''அண்ணாமலை'' என்ற தொலைக்காட்சி தொடரில் இவரின் நடிப்பைப் பார்த்து, கருணாநிதியின் ''கண்ணம்மா'' புதினத்தின் திரைப்பட பதிப்பில் நடிக்கவைக்க பரிந்துரைத்தார். அப்படம் 2005 இல் சராசரி விமர்சனங்களுடன் வெளியானது. இவர் ''ஜோடி நம்பர் ஒன்னின்'' பருவம் ஒன்றில் ''அண்ணாமலையில்'' தொடரில் தனது துணை நடிகையான பூஜாவுடன் கலந்துகொண்டார். பருவம் ஒன்றில் வெற்றிபெற்றார். மேலும் தொலைக்காட்சித் தொடர்களிலிருந்து திரைப்படங்களில் நடிக்கச் செல்வதாக அறிவித்தார். அதன் பின்னர் இவர் ''நேபாளி (திரைப்படம்)'' (2008), ''உன்னைப்போல் ஒருவன் (2009 திரைப்படம்)'' (2009), ''வல்லக்கோட்டை'' (2010) உள்ளிட்ட படங்களில் நடித்தார். இவரது மைத்துனர் பாடகர் ஹரிஷ் ராகவேந்திரா ஆவார்.